Ο αγαπημένος ηθοποιός Βασίλης Τσάγκλος με συμμετοχές σε πολλές τηλεοπτικές σειρές, κινηματογραφικές ταινίες και θεατρικές παραστάσεις πέθανε σε ηλικία 77 ετών.

Ο Βασίλης Τσάγκλος γεννήθηκε στην Πύλο, Μεσσηνίας στις 20 Ιουνίου 1939. Το 1989 δημιούργησε τον πρώτο πυρήνα του Δημοτικού Θεάτρου Μαραθώνα (ΔΗ.ΘΕ.ΜΑ). Δίδαξε σκηνοθέτησε και έβαλε το θεμέλιο λίθο για την σύσταση του ΔΗ.ΘΕ.ΜΑ. ως νομικό πρόσωπο.

Προς τιμήν του, το θερινό θέατρο του δημοτικού θεάτρου Μαραθώνα φέρει την επωνυμία «Βασίλης Τσάγκλος».

Ο Bασίλης Τσάγκλος είχε εμφανιστεί σε δεκάδες ταινίες του ελληνικού κινηματογράφου και θεατρικές παραστάσεις, αλλά στο νεότερο ευρύ κοινό έγινε γνωστός μέσα από συμμετοχές του σε σίριαλ όπως το «7 Θανάσιμες Πεθερές» και «Στο παρά πέντε», όπου έπαιξε τον ρόλο του παππού Χαράλαμπου.